open-index/open-wikipedia-markdown huggingface dataset:
ध्यानगोविन्द रञ्जित

**ध्‍यान गोबिन्‍द रञ्‍जित** नेपालका एक राजनीतिज्ञ, संविधान सभा सदस्य र नेपाली काँग्रेस काठमाडौँ जिल्ला समितिका सभापति हुन |
रञ्जित संविधानसभा-२मा काठमाडौँको क्षेत्र नं. ९बाट नेपाली कांग्रेसको तर्फबाट प्रत्यक्ष निर्वाचित भएका छन्।
उनी चैत्र २०६४मा भएको संविधान सभाको निर्बाचनमा पनि काठमाडौँ ९बाट निर्बाचित भएका थिए।

रञ्‍जित २०१४ सालको भद्र अवज्ञा अन्दोलन देखि राजनीतिमा सक्रिय हुनु भएका हुन | २०१७ सालमा प्रजातन्त्रको समर्थन गरेकोले १७ वर्ष्को कलिलो उमेरमा जेलमा पर्नु भए देखि हाल सम्म वहाँ निरन्तर राजनीतिमा लाग्दै आउनु भएको छ| प्रजातान्त्रिक अन्दोलनको क्रममा वहाँलाई निरङकुश पंचायती शासनले पटक पटक गरी १० (दस) वर्ष भन्दा बदि जेलमा बन्दी बनाएका थिए |

पञ्चायती शासनको बिरोधको क्रममा वहाँले धेरै वर्ष् भारतमा निर्वासन जीवन समेत बिताउनु भएको थियो |

निरन्तर जेल जीवन् र निर्वासनको वाबजुद वहाँले राजनिति शास्त्रमा स्नातकोत्त‍र (एम. ए.) गर्नु का साथै मास्टर इन पब्लिक एडमिनिस्ट्रेसन (एम. पि. ए.) र ब्याचेलर इन ल (बी. एल.) अध्ययन गर्नु भएको छ |

२०१७ सालमा, आफ्नै आँखा अगाडि बी. पी. कोइरालालाई पक्राउ गरेर लगेको घटनाले ध्यानगोविन्द रन्जितलाई राजनीतिमा लाग्न प्रेरित गर्‍यो। त्यसवेला राजा महेन्द्रको 'कु' विरुद्ध आन्दोलन गर्न लाग्दा उहाँ पक्राउ पर्नुभयो। त्यसपछि राजनीतिका क्रममा उहाँ दर्जनौ पटक पक्राउ परिसक्नुभएको छ।

हाल नेपाली कांग्रेसका काठमाडौँ जिल्ला अध्यक्ष रहनुभएका रन्जित प्रजातन्त्र प्रतिको लगाव, जन आन्दोलनमा खेलेको सक्रिय भूमिका र समाजवादी चिन्तनले आफूलाई विजयी बनाएको बताउनुहुन्छ। संविधानसभामा समृद्ध नेपाल, जनताको मौलिक अधिकार र लोकतन्त्रको विकास सम्बन्धी मुद्दा उठाउने उहाँको लक्ष छ।

रन्जितले त्रिभुवन विश्वविद्यालयबाट बी.एल्. र राजनीतिशास्त्रमा एम्.ए. गर्नु भएको छ। उहाँ दुई छोरा र दुई छोरीका पिता हुनुहुन्छ। विभिन्न सामाजिक संघसंस्था सँग आबद्ध ध्यानगोविन्द रन्जितको रुचि भ्रमण र अध्ययनमा छ।

## सन्दर्भ
श्रेणी:संविधान सभा सदस्य
श्रेणी:नेपाली राजनीतिज्ञहरू
श्रेणी:नेपालको दोस्रो संविधान सभाका सदस्यहरू
श्रेणी:निर्वासित नेपालीहरू
रमेश लेखक

**रमेश लेखक** एक नेपाली राजनीतिज्ञ र नेपाली काङ्ग्रेसका सदस्य हुन्। उनी नेपाली काङ्ग्रेसको तर्फबाट २०५६, २०७० र २०७९ को निर्वाचनमा प्रतिनिधि सभामा निर्वाचित भएका थिए।

## प्रतिनिधि सभा २०७९ 
प्रतिनिधि सभा निर्वाचन, २०७९मा  नेपाली काङ्ग्रेसका उमेरद्वर रमेश लेखक कंचनपुर प्रतिनिधि सभा सदस्य निर्वाचन क्षेत्र नं ३ बाट ३०,५२३ मत प्राप्त गरि प्रतिनिधि सभा सदस्यमा विजयी भएका छन्। उनका निकटतम प्रतिद्वन्द्वी नेपाल कम्युनिस्ट पार्टी (एमाले)का  उम्मेदवार निरु देवी पालले  १८,४४८ मत प्राप्त गरेका थिए।

## सन्दर्भ सामग्रीहरू
श्रेणी:संविधान सभा सदस्य
श्रेणी:नेपाली राजनीतिज्ञहरू
श्रेणी:नेपालका सांसदहरू २०७९–२०८२
श्रेणी:नेपाली काङ्ग्रेसका राजनीतिज्ञहरू
रामकृष्ण यादव

रामकृष्ण यादव

धनुषा क्षेत्र नं. २बाट निर्वाचित **रामकृष्ण यादव** नेपाली कांग्रेसका सभासद हुनुहुन्छ। ४५ वर्षीय यादवले २०२९ सालमा नयाँ शिक्षा योजनाको विरोध गर्दै राजनीति शुरु गर्नुभएको हो। राजनीतिक संघर्षका क्रममा तीन वर्ष जेल जीवन बिताइसक्नुभएका यादव २०४२ सालको सत्याग्रहमा लामो समय कारावासमा रहनुभएको थियो। हाल नेपाली काङ्ग्रेस, धनुषा जिल्ला सह-सभापति यादवले यस अघि धनुषा जिल्ला सभापति, जिल्ला सचिव, क्षेत्रीय सभापति र नेपाल विद्यार्थी सङ्घ जिल्ला अध्यक्षको जिम्मेदारी वहन गरिसक्नुभएको छ। 
अध्ययनमा विशेष रुचि राख्‍ने यादव त्रिभुवन विश्वविद्यालयबाट अर्थशास्त्रमा स्नातक हुनुहुन्छ। राजनीति बाहेक कृषि उहाँको पेशा हो। यादव तीन छोरी र एक छोराका पिता हुनुहुन्छ। लोकतान्त्रिक गणतन्त्रलाई संस्थागत गर्न आफ्नो माध्यमबाट योगदान पुगोस् र नयाँ संविधान निर्माणको लागि समावेशी प्रतिनिधित्व पनि होस् भनेर जनताले आफूलाई संविधानसभामा चुनेर पठाएको उहाँको विश्लेषण छ। विभिन्न दृष्टिले पछि परेका वर्ग, क्षेत्र र समुदायले समान अवसर नपाएसम्म देशले फड्को मार्न नसक्ने धारणा राख्‍ने यादव संविधानसभामा आफूले पछि परेका संपूर्ण वर्ग र क्षेत्रको अधिकार सुनिश्चित गर्न विशेष पहल गर्ने वताउनुहुन्छ।

## सन्दर्भ
श्रेणी:संविधान सभा सदस्य
श्रेणी:नेपाली राजनीतिज्ञहरू
श्रेणी:नेपालका सांसदहरू २०७९–२०८२
श्रेणी:रामस्वरुप रामसागर बहुमुखी क्याम्पसका पूर्व विद्यार्थीहरू
श्रेणी:धनुषा जिल्लाका मानिसहरू
रामकृषण चित्रकार

रामकृष्ण चित्रकार 

ललितपुर निवासी रामकृष्ण चित्रकार संविधानसभामा समानुपातिक तर्फ नेपाली कांग्रेसका सभासद हुनुहुन्छ। ३७ वर्षीय चित्रकारले बी.एल्. र राजनीतिशास्त्रमा स्नातकोत्तर सम्मको अध्ययन गर्नु भएको छ। २०४२ सालको सत्याग्रहबाट राजनीतिक यात्रा शुरु गर्नुभएका चित्रकार यस अघि नेपाल विद्यार्थी संघको उपाध्यक्ष रहिसक्नुभएको छ। हाल उहाँ नेपाली काङ्ग्रेस ललितपुर जिल्ला कार्यसमिति सदस्य तथा महासमिति सदस्य हुनुहुन्छ। लोकतन्त्र स्थापनाको आन्दोलनमा सक्रिय रहेका चित्रकार आफ्नो राननैतिक यात्रामा पटक-पटक पक्राउ परी प्रहरी हिरासतमा रहिसक्नुभएको छ।
राजनीति बाहेक कानुन व्यवसायी र उद्यमीका रूपमा सक्रिय चित्रकार एक छोरीका पिता हुनुहुन्छ। उहाँको रुचि समाजसेवामा पनि छ। विभिन्न पत्रपत्रिकामा उहाँका लेख-रचना प्रकाशित हुँदै आएका छन्। संविधानसभामा युवाको लागि रोजगारी र बेरोजगार भत्ता, समाजवादी अर्थनीति तथा लोकतान्त्रिक गणतन्त्रलाई संस्थागत गर्ने मुद्दा प्रमुखतासाथ उठाउने उहाँ बताउनुहुन्छ।

## सन्दर्भ
श्रेणी:संविधान सभा सदस्य
श्रेणी:नेपाली राजनीतिज्ञहरू
नरहरि आचार्य

**नरहरि आचार्य** एक नेपाली राजनीतिज्ञ हुन्। सुशील कोइराला नेतृत्वको सरकारमा २०७० फागुन १३ गते कानून, न्याय, संविधान सभा, संसदीय मामिला तथा शान्ति तथा पुनःनिर्माण मन्त्रीको जिम्मेवारी सम्हालेका उनि नेपाली कांग्रेसका केन्द्रीय सदस्य हुन्। आचार्य नेपालको दोस्रो संविधान सभाको सदस्य बनेका थिए। उनले संविधान सभा निर्वाचन, २०७० मा नेपाली कांग्रेसबाट काठमाडौँ ५ सिट जितेका थिए। 

समाजसेवा र अध्ययनमा रुचि राख्ने आचार्य समाजवादी चिन्तन राख्नुका साथै गणतन्त्रमा जाने नेपाली जनताको विचारको प्रतिनिधित्व गरेकाले आफूलाई पार्टीले संविधानसभामा प्रतिनिधित्व गराएको ठान्नुहुन्छ। दुई छोरीका पिता आचार्यका राजनीतिसँग सम्वन्धित थुप्रै लेखरचना र नयाँ नेपालको प्रस्तावना, राज्यको पुनःसंरचना तथा रूपान्तरण,पार्टीमा लोकतन्त्र लगायत पुस्तकहरू प्रकाशित छन्।

## व्यक्तिगत जीवन 
नरहरि आचार्यको जन्म २०१० असोज ११ गते काठमाडौँको बिशारनगरमा उमानाथ आचार्य र रेवती आचार्यको घरमा भएको थियो। मानविकी विषयमा स्नातकोत्तर गरेका उनले त्रिभुवन विश्वविद्यालयमा १६ वर्ष अध्यापन गरेका छन्। उनले लेखिका शारदा शर्मासँग विवाह गरेका छन् र उनका दुई छोरी छन्।

## राजनीतिक जीवन 
२०४६ सालमा नेपाली कांग्रेसमा प्रवेश गरेका आचार्यले २०४६ सालमा मात्र पार्टीको सदस्यता लिएका थिए। वि.सं. २०४८ सालमा राष्ट्रिय सभाको सदस्य बनेका उनी कानून, न्याय, संविधानसभा र संसदीय मामिलामन्त्रीमा नियुक्त भएका थिए।

विसं २०६४ को संविधानसभा निर्वाचनमा काठमाडौँ ५ बाट १३ हजार २४५ मत प्राप्त गरी विजयी भएका थिए नेकपा (एमाले)का महासचिव ईश्वर पोखरेललाई नौ हजार १२० मतले पराजित गरे। राजनीतिक गतिविधिका क्रममा उनलाई १ वर्ष जेल सजाय पनि सुनाइएको थियो।

## निर्वाचनको इतिहास
### संविधान सभा निर्वाचन, २०७० 
### संविधान सभा निर्वाचन, २०६४ 
## सन्दर्भ सामग्रीहरू
श्रेणी:जीवित मानिसहरू
श्रेणी:सन् १९५३ मा जन्म
श्रेणी:काठमाडौँका राजनीतिज्ञहरू
श्रेणी:नेपाली शिक्षकहरू
श्रेणी:बागमती प्रदेशका नेपाली कांग्रेस राजनीतिज्ञहरू
श्रेणी:नेपालका न्याय मन्त्रीहरू
श्रेणी:खस ब्राह्मणहरू
श्रेणी:नेपालको राष्ट्रिय सभाका सदस्यहरू
श्रेणी:खस जाति
श्रेणी:नेपालको पहिलो संविधान सभाका सदस्यहरू
श्रेणी:नेपालको दोस्रो संविधान सभाका सदस्यहरू
पुष्पा भुसाल

**पुष्पा भुसाल गौतम** एक नेपाली अधिवक्ता, राजनीतिज्ञ र नेपालको सङ्घीय संसदको प्रतिनिधि सभाकी उपसभामुख हुन्। उनी नेपाली काङ्ग्रेसबाट संसद्मा निर्वाचित भएकी थिइन्।

## सन्दर्भ सामग्रीहरू
श्रेणी:संविधान सभा सदस्य
श्रेणी:नेपाली राजनीतिज्ञहरू
श्रेणी:नेपालका सांसदहरू २०७४–२०७९
श्रेणी:२१औँ शताब्दीका नेपाली राजनीतिज्ञहरू
श्रेणी:अर्घाखाँची जिल्लाका मानिसहरू
पूर्णबहादुर खड्का

पूर्णबहादुर खड्का सुर्खेत, वीरेन्द्रनगर निवासी ५३ वर्षीय पूर्णबहादुर खड्का समानुपातिकतर्फ नेपाली कांग्रेसका सभासद हुनुहुन्छ। उहाँ २०४८, २०५१ र २०५६ का तीनवटै संसदीय निर्वाचनमा सुर्खेत क्षेत्र नं. १बाट नेपाली कांग्रेसका उम्मेदवारका रूपमा निर्वाचित हुनुभएको हो। यसबीच उहाँले सूचना तथा सञ्चार मन्त्री र गृह मन्त्रीको जिम्मेदारी पटकपटक सम्हालिसक्नुभएको छ। लामो समयदेखि नेपाली कांग्रेसका केन्द्रीय सदस्य रहिआएका खड्का पार्टी विभाजन हुँदा ने.का. प्रजातान्त्रिकका पनि केन्द्रीय सदस्य हुनुहुन्थ्यो।

२०३१ सालबाट राजनीतिक यात्रा शुरु गरेका उहाँले पटकपटक गरेर कुल पाँच महीना जेल जीवन बिताइसक्नुभएको छ। पूर्व राजा ज्ञानेन्द्रको शासनकालमा भएको प्रतिगमन विरोधी आन्दोलनमा सक्रिय रहँदा उहाँ नजरबन्द तथा थुनामा पर्नुभएको थियो। त्रिभुवन विश्वविद्यालयबाट राजनीतिशास्त्रका स्नातक पूर्णबहादुर खड्का एक छोराका पिता हुनुहुन्छ।

समाजसेवामा उहाँको रुचि छ र व्यक्तिगत तवरमा तथा संघसंस्था मार्फत सामाजिक कार्यमा सक्रिय रहिआउनुभएको छ। संविधानसभामा उहाँले उठाउने अठोट गरेका प्रमुख दुई मुद्दा हुन्: क. राज्यको पुनःसंरचना, ख. सङ्घीय लोकतान्त्रिक गणतन्त्रलाई संस्थागत गर्नु।

## सन्दर्भ
श्रेणी:संविधान सभा सदस्य
श्रेणी:नेपाली राजनीतिज्ञहरू
श्रेणी:नेपालका रक्षा मन्त्रीहरू
प्रकाशमान सिंह

**प्रकाश मान सिंह** एक नेपाली राजनीतिज्ञ र नेपाली काङ्ग्रेसका शीर्ष नेताहरूमध्ये एक हुन्। उनी नेपालका लौह पुरुष गणेशमान सिंहको छोरा हुन्। उनी शुशील कोइराला मन्त्रिमण्डलमा उप प्रधानमन्त्री, स्थानीय विकास तथा सङ्घीय मामिला मन्त्री भएका थिए।

## राजनीतिक जीवन
नेपाली कांग्रेसको सामान्य सदस्य भएर राजनीतिमा प्रवेश गरेका प्रकाशले पार्टीको जिल्ला कार्यसमितिको अध्यक्ष, केन्द्रीय सदस्य, महामन्त्री र उपसभापतिसम्मको जिम्मेवारी निर्वहन गरिसकेका छन्।

## निर्वाचन संलग्नता र विवरण
## सन्दर्भ सामग्रीहरू
श्रेणी:सन् १९५६ मा जन्म
श्रेणी:संविधान सभा सदस्य
श्रेणी:नेपाली काङ्ग्रेसका राजनीतिज्ञहरू
श्रेणी:काठमाडौँका मानिसहरू
श्रेणी:नेपाल सरकारका मन्त्रीहरू
श्रेणी:राष्ट्रिय सभाका सदस्यहरू
श्रेणी:नेपालका परराष्ट्र मन्त्रीहरू
श्रेणी:नेपालका सांसदहरू २०७४–२०७९
श्रेणी:नेपालका सांसदहरू २०७९–२०८२
बालकृष्ण खाँण

**बालकृष्ण खाँड २०७८**  देखि  २०७९ पुससम्म गृह मन्त्री भएका  नेपाली राजनितिज्ञ हुन्। उनी नेपाली कांग्रेसका नेता हुन्। उनी २०७३ को प्रचण्ड मन्त्रिपरिषद्मा रक्षा मन्त्री थिए।

२०७० को संविधान सभा निर्वाचनमा खाँड रूपन्देही क्षेत्र नं.३बाट निर्वाचित नेपाली कांग्रेसबाट निर्वाचित भएका थिए। विद्यार्थी राजनीति मार्फत २०३० सालबाट राजनीति प्रारम्भ गरेका खाण हाल नेपाली कांग्रेसका केन्द्रीय सदस्य हुनुहुन्छ। २०७४ को निर्वाचनमा समानुपातिकबाट निर्वाचित उहाँ सङ्घीय संसदको प्रतिनिधिसभामा नेपाली कांग्रेस संसदीय दलको प्रमुख सचेतक पनि हुनुहुन्छ। यस अघि रक्षा मन्त्री, शिक्षा राज्यमन्त्री रहिसकेका खाणले त्रिवि स्ववियु सभापति, नेपाल विद्यार्थी संघको अध्यक्ष र तरुण दलको अध्यक्षको जिम्मेदारी समेत सम्हालिसक्नुभएको छ। २०४८ को संसदीय निर्वाचनमा रूपन्देही क्षेत्र नं. ३बाट विजयी खाण २०५१ मा समेत संसदका उम्मेदवार हुनुहुन्थ्यो।

राजनीतिक यात्राका क्रममा उहाँले पञ्चायतकालमा करीब २ वर्ष जेलजीवन बिताउनुभएको छ। उहाँले ने.वि. संघको अध्यक्षको हैसियतले २०४६ को जनआन्दोलनमा विद्यार्थी वर्गको नेतृत्व गर्नुभएको थियो। 
उहाँ ३ छोरी र १ छोराका पिता हुनुहुन्छ। 

## सन्दर्भ
२ समानुपातिकमा निर्वाचित उम्मेदवार
श्रेणी:संविधान सभा सदस्य
श्रेणी:नेपाली राजनीतिज्ञहरू
श्रेणी:नेपाली काङ्ग्रेसका राजनीतिज्ञहरू
श्रेणी:नेपाली संविधान सभा सदस्यहरू
श्रेणी:नेपालका गृह मन्त्रीहरू
श्रेणी:नेपालका सांसदहरू २०७४–२०७९
लक्ष्मी परियार

लक्ष्मी परियार

दलित महिलाको कोटाबाट समानुपातिक तर्फनेपाली काग्रेसबाट विजयी भएकी लक्ष्मी परियारले २०४८ सालबाट राजनीतिसुरू गर्नुभएको हो। विद्यार्थी राजनीति हुदै उहा अहिले नेपाल तरुण दलको केन्द्रीय सदस्य पनि हुनुहुन्छ। उहाले महिला दलितहरूको सवाललाई संविधान सभामा प्रमुख रूपमाउठाउने तथा नेपाली काग्रेसले ल्याउने एजेन्डालाई जोड दिने बताउनुभयो।

श्रीमती लक्ष्मी परियारका श्रीमान तिर्थ बहादुर परियार -सेवा) पनि राजनीतिमा रुचि राख्नुहुन्छ। सक्रिय राजनीतिमा अगाडि आउन परिवारले पनि साथ दिएको भन्दै उहाले राजनीतिमा महिला सहभागिता बढाउन आवश्यक भएको र आफू पनि निरन्तर रूपमा राजनीतिमालागिरहने बताउनुभयो।

आमा वफ्ती माया टेलर र बाबु दैव सींह टेलरका छोरी लक्ष्मी३० वर्षअगाडि खोटाङ्ग जिल्लाको छोरम्बु गाविसमा जन्मनुभएको हो। उच्च माध्यमिक तह सम्मको शिक्षा हासील गरेकी परियार यस अगाडि स्थानीय र संसदीय निर्वाचनमा भागलिनुभएको थिएन। उहा अहिले स्थायी रूपमा उदयपुरको त्रियुगा नगरपालिका वडा नम्बर एकमा आफ्ना श्रीमानसग बस्दै आउनुभएको छ।

## सन्दर्भ
श्रेणी:संविधान सभा सदस्य
श्रेणी:नेपाली राजनीतिज्ञहरू
लिला सुब्बा

नेपाली कांग्रेसका सभासद हुनुहुन्छ। 

## सन्दर्भ
श्रेणी:संविधान सभा सदस्य
श्रेणी:नेपाली राजनीतिज्ञहरू
महालक्ष्मी उपाध्याय 'डिना'

**महालक्ष्मी उपाध्याय** (), जो **डिना उपाध्याय** वा **डिना** उपनामले लोकप्रिय छिन् (जन्म: वि.सं. २०२१ असोज २०), एक वरिष्ठ नेपाली राजनीतिज्ञ हुन्। उनी हाल नेपाली कांग्रेसकी **केन्द्रीय कार्यसमिति सदस्य** हुन्। उनले यसअघि पार्टीको १४औँ महाधिवेशनबाट निर्वाचित भई २०७८ देखि २०८२ सालसम्म **सह-महामन्त्री**को जिम्मेवारी वहन गरेकी थिइन्।

डिना उपाध्याय पूर्व **जलस्रोत राज्यमन्त्री** समेत हुन् र उनले दुईपटक संविधानसभा सदस्यको रूपमा संविधान लेखनमा सक्रिय भूमिका निर्वाह गरेकी थिइन्। नेपालको संविधान २०७२ मा महिला अधिकार, पैतृक सम्पत्तिमा समान अधिकार र राज्यका निकायमा ३३% महिला सहभागिता सुनिश्चित गर्न उनले नेतृत्वदायी भूमिका खेलेकी थिइन्।

## प्रारम्भिक जीवन र शिक्षा 
महालक्ष्मी उपाध्यायको जन्म वि.सं. २०२१ असोज २० (६ अक्टोबर १९६४) मा मकवानपुर जिल्लामा भएको हो। उनका हजुरबुवा उदयनाथ अधिकारी प्रजातन्त्र सेनानी थिए जसले राजनीतिक सक्रियताका कारण १२ वर्ष जेल जीवन बिताएका थिए।

उनले २०३९ सालमा कन्या माध्यमिक विद्यालय (लैनचौर) बाट एस.एल.सी. उत्तीर्ण गरिन्। उनले पद्मकन्या क्याम्पसबाट बी.ए. र त्रिभुवन विश्वविद्यालयबाट अर्थशास्त्रमा स्नातकोत्तर (एम.ए.) गरेकी छिन्। साथै, उनले बेलायतको रिडिङ विश्वविद्यालयबाट 'ग्रामीण विस्तार र महिला' विषयमा पोष्ट ग्राजुएट (PG) उपाधि हासिल गरेकी छिन्।

## राजनीतिक यात्रा 
### विद्यार्थी राजनीति र जेल जीवन 
उनी २०३९ सालमा पद्मकन्या क्याम्पसको नेविसंघ इकाइ सदस्य भई राजनीतिमा प्रवेश गरिन्। २०४२ सालको सत्याग्रहमा सहभागी हुँदा उनी पक्राउ परिन् र ७ महिना महिला केन्द्रीय कारागारमा बन्दी जीवन बिताइन्। जेलमा उनले नेतृ शैलजा आचार्यको सान्निध्य पाइन्। रिहा भएपछि उनी २०४३ मा पद्मकन्या क्याम्पसको **स्ववियु सभापति** निर्वाचित भइन्।

### पार्टी जिम्मेवारी 
* **संस्थापक अध्यक्ष:** नेपाल महिला संघ, मकवानपुर (२०४७–२०५७)
* **केन्द्रीय सदस्य:** नेपाली कांग्रेस केन्द्रीय कार्यसमिति (२०६२ देखि निरन्तर)
* **सह-महामन्त्री:** नेपाली कांग्रेसको १४औँ महाधिवेशन (२०७८ मंसिर) मा उनी महिला कोटाबाट २५३३ मत प्राप्त गरी सह-महामन्त्रीमा निर्वाचित भएकी थिइन्। उनको यो कार्यकाल २०८२ माघसम्म रह्यो।

### संसद तथा मन्त्री पद 
* **राज्यमन्त्री (२०६३–२०६४):** अन्तरिम सरकारमा जलस्रोत राज्यमन्त्रीको रूपमा उनले मकवानपुरका विकट गाउँहरूमा विद्युतीकरण विस्तारमा प्राथमिकता दिइन्।
* **संविधानसभा:** उनी २०६४ र २०७० दुवै संविधानसभा निर्वाचनमा समानुपातिक तर्फबाट सभासद् भइन्। संविधान मस्यौदा समितिको सदस्यको रूपमा उनले 'मौलिक अधिकार र निर्देशक सिद्धान्त' लेखनमा योगदान दिइन्।

## निर्वाचन इतिहास 
उनी मकवानपुर जिल्लाबाट प्रत्यक्ष निर्वाचनमा पटक-पटक प्रतिस्पर्धा गरेकी छिन्।

## सामाजिक संलग्नता 
* **सामुदायिक महिला विकास केन्द्र (CWDC):** २०४८ सालमा मकवानपुरमा पहिलो गैर-सहकारी संस्थाको स्थापना।
* **दिव्य तारा सहकारी:** २०५५ सालमा स्थापित यस बहुउद्देश्यीय सहकारीको उनी अध्यक्ष हुन्।

## सन्दर्भ सामग्रीहरू 
## बाह्य लिङ्कहरू 
* नेपाली कांग्रेस आधिकारिक वेबसाइट

श्रेणी:जीवित मानिसहरू
श्रेणी:१९६४ जन्म
श्रेणी:मकवानपुर जिल्लाका मानिसहरू
श्रेणी:नेपाली कांग्रेसका राजनीतिज्ञहरू
श्रेणी:नेपालका महिला राजनीतिज्ञहरू
श्रेणी:नेपालको संविधानसभा सदस्यहरू
श्रेणी:त्रिभुवन विश्वविद्यालयका पूर्व विद्यार्थीहरू
शशाङ्क कोइराला

**शशाङ्क कोईराला** नेपाली कांग्रेसका महामन्त्री हुन्। उनले उक्त पदका लागि १४१७ मत ल्याई विजयी भएका थिए। उनी विश्वेश्वर प्रसाद कोइरालाका पुत्र हुन्। उनी एक चर्चित ओप्थ्याल्मोलोजिष्ट (आँखाको डाक्टर) हुन्। सन् २००८ को निर्वाचनमा उनले नवलपरासी जिल्लाबाट विजय प्राप्त गरेका थिए।

## प्रतिनिधि सभा २०७९ 
प्रतिनिधि सभा निर्वाचन, २०७९मा नेपाली काँग्रेसका उम्मेदवार **शशाङ्क कोइराला** नवलपरासी (बर्दघाट सुस्ता पूर्व) प्रतिनिधि सभा सदस्य निर्वाचन क्षेत्र नं १ बाट २७,०६७मत प्राप्त गरि प्रतिनिधि सभा सदस्यमा विजयी भएका छन्।  उनका निकटतम प्रतिद्वन्द्वी नेपाल कम्युनिष्ट पार्टी (एमाले)का उम्मेदवार कृष्‍ण प्रसाद पौडेलले २५,०४७मत प्राप्त गरेका थिए। 

## सन्दर्भ
श्रेणी:संविधान सभा सदस्य
श्रेणी:नेपाली राजनीतिज्ञहरू
श्रेणी:नेपाली चिकित्सकहरू
श्रेणी:कोइराला परिवार
श्रेणी:सन् १९५८ मा जन्म
श्रेणी:नेपालका प्रधानमन्त्रीका सन्तानहरू
श्रेणी:नेपालका सांसदहरू २०७४–२०७९
श्रेणी:नेपालका सांसदहरू २०७९–२०८२
श्रेणी:गण्डकी प्रदेशका नेपाली कांग्रेस राजनीतिज्ञहरू
शान्ता चौधरी

**शान्ता** चौधरी नेपालकी समाजसेवी तथा राजनीतिकर्मी हुन्। उनी नेपालको पहिलो स‌ंविधानसभामा सदस्य थिइन्। उनी नेकपा एमालेबाट समानुपातिक कोटाबाट सभासद चुनिएकी थिइन्।

दाङ, लक्ष्मीपुर निवासी २७ वर्षीया शान्ता चौधरी आठ वर्षको कलीलो उमेरदेखि २५ वर्ष सम्म जमीन्दारको घरमा कम्हलरी बसेर विना पैसा काम गरेकी सभासद चौधरी त्यसपछि विद्रोह गरी सामाजिक कार्यमा सक्रिय हुनुभएको थियो। कम्हलरीबाट उम्किएपछि उहाँले अरु १७ जना कम्हलरीलाई आफैले मुक्त गराई शिक्षाको समेत व्यवस्था आफ्नै तर्फबाट गरिदिनुभएको थियो। साथै डाँडागाउँ चुप्लीबाटामा बिजुली बत्ती ल्याइदिनुभएको थियो। २ सन्तानकी आमा चौधरी भूमि आन्दोलनमा लाग्दा जमीन्दारले उनीहरूलाई दुःख दिएको र आफू बस्ने छाप्रोमा आगो लगाइदिएको स्मरण गर्नुहुन्छ। हाल उहाँ एमाले संगठित सदस्य तथा जिल्ला सदस्य हुनुहुन्छ। चौधरीले औपचारिक शिक्षा लिनुभएको छैन र सामान्य लेखपढ गर्नुहुन्छ। 
सामाजिक हितका कार्यमा रुचि राख्‍ने सभासद चौधरी राष्ट्रिय भूमि अधिकार मञ्च र सामुदायिक आत्मनिर्भर केन्द्रसँग आबद्ध हुनुहुन्छ। सभासद भएपछि दाङबाट एक सहयोगीका साथ काठमाडौँ आएकी चौधरीका श्रीमान् र सन्तान भने उहीँ छन्। �सभासदको श्रीमान्‌ले पनि काम गर्छ ?� भनेर गाउँलेहरूले भन्ने गरेको र श्रीमान्‌ले गाउँमा काम नपाएको उहाँ सुनाउनुहुन्छ। संविधानसभामा प्राकृतिक श्रोतमाथि मूमिहीनको अधिकार स्थापित गर्ने र कम्हलरी प्रथाको अन्त्य गर्ने दुई मुद्दाहरूलाई प्रमुखतासाथ उठाउने उहाँको अठेट छ।  उनको आत्मकथा ‘कम्लहरीदेखि सभासद्सम्म’ प्रकाशित भइसकेको छ। 

## सन्दर्भ
## बाह्य कडीहरू
*अनलाइन खबर

श्रेणी:संविधान सभा सदस्य
श्रेणी:नेपाली राजनीतिज्ञहरू
श्रेणी:कम्युनिष्ट सभासद
श्रेणी:बिबिसी १०० महिला सम्पादन-थनमा बनाइएका वा सुधारिएका लेखहरू
श्रेणी:नेपालका सांसदहरू २०७४–२०७९
श्रेणी:२१औँ शताब्दीका नेपाली राजनीतिज्ञहरू
शत्रुधन महतो

शत्रुधन महतो

शत्रुघन महतो धनुषा क्षेत्र नं.७बाट निर्वाचित नेकपा एमालेका सभासद हुनुहुन्छ। ३८ वर्षीय महतोले विद्यार्थी राजनीतिबाट राजनीतिक यात्रा प्रारम्भ गर्नुभएको हो। नेकपा माले हुँदै एमालेमा संलग्न महतोले राजनीतिका क्रममा दुई वर्ष जेल जीवन बिताउनुभएको छ। पार्टीको जिल्ला सचिवका साथै उहाँले जिल्ला विकास समिति सदस्यको जिम्मेदारी समेत सम्हालिसक्नुभएको छ। एक छोराका पिता महतोले त्रिभुवन विश्वविद्यालयबाट अर्थशास्त्रमा एम्.ए. गर्नुभएको छ।
राजनीति बाहेक कृषि पेशामा संलग्न रहेका सभासद शत्रुघन महतोको रुचि अध्ययनमा छ। उहाँ आफूलाई जनतासँगको निरन्तर सम्पर्कले संविधानसभामा विजयी बनाएको ठान्नुहुन्छ। संविधानसभामा गएर आफूले उठाउने प्रमुख मुद्दाहरूलाई उहाँ यसरी वर्गीकरण गर्नुहुन्छ - १.हरेक लिङ्ग, वर्ग तह र तप्काको लागि समावेशी संविधान बनाउन आवाज उठाउने, २.आफ्नो भाषा, भूगोल र संस्कृति अनुसार सङ्घीय राज्य स्थापना गर्न आवाज उठाउने। 

## सन्दर्भ
श्रेणी:संविधान सभा सदस्य
श्रेणी:नेपाली राजनीतिज्ञहरू
श्रेणी:कम्युनिष्ट सभासद
श्रेणी:मधेश प्रदेश सभाका सदस्यहरू
श्रेणी:धनुषा जिल्लाका मानिसहरू
शारदा झा

झापा, भद्रपुर जन्म भई हाल जनकपुर निवासी ३८ वर्षीया शारदा झा समानुपातिक तर्फ नेकपा एमालेका सभासद हुनुहुन्छ। २०५१मा सम्पन्न संसदीय निर्वाचनमा धनुषा क्षेत्र नं. ४बाट एमाले उम्मेदवार रहेकी झा हाल पार्टीको धनुषा जिल्ला कमिटी सदस्य हुनुहुन्छ। सानै उमेरमा झापा जिल्लाबाट वामपन्थी राजनीतिमा संलग्न भएकी झाले एमाले झापा जिल्ला सदस्य तथा अखिल नेपाल महिला सङ्घ केन्द्रीय सदस्यको जिम्मेदारी सम्हालिसक्नुभएको छ। २०४९ सालमा धनुषा, देवपुरा रूपैठा गाविस अध्यक्षको उम्मेदवार रहेकी झा पञ्चायती शासनको अन्याय, अत्याचारले आफूलाई राजनीतिमा लाग्न उत्प्रेरित गरेको बताउनुहुन्छ। 
त्रिभुवन विश्वविद्यालयबाट राजनीतिशास्त्रकी स्नातक शारदा झा एक छोरा, तीन छोरीकी आमा हुनुहुन्छ। समाचार सुन्न, भ्रमण गर्न र समाजसेवा गर्न रुचि राख्‍ने सभासद झा नेपाल विकास समाजका अध्यक्ष हुनुहुन्छ र प्रो―पब्लिक, आई.टी., बी.बी.सी. सँग संबद्ध हुनुहुन्छ। सामाजिक भेदभाव र गलत परम्परा विरुद्ध निरन्तर गरेको संघर्षले आफूलाई संविधानसभासम्म पुर्‍याएको बताउने झाले तराई―मधेसका समस्या र महिलाहरूको हक―अधिकार सम्बन्धी मुद्दाहरूलाई संविधानसभामा जोडतोडले उठाउने अठोट गर्नुभएको छ। 

## सन्दर्भ
श्रेणी:संविधान सभा सदस्य
श्रेणी:नेपाली राजनीतिज्ञहरू
श्रेणी:कम्युनिष्ट सभासद
सपना प्रधान मल्ल

**सपना प्रधान मल्ल** सर्वोच्च अदालतको कायम मुकायम प्रधानन्यायाधीश  हुन्। नवलपरासीका गोविन्दबहादुर तथा राधा प्रधानकी छोरी सपनाले प्रारम्भिक शिक्षा उतैको सरकारी स्कुलबाट पूरा गरिन् भने नेपाल आदर्श माविबाट एसएलसी गरेकी हुन्। वि.सं. २०७३ साल साउन १७ गते उनी सर्वोच्च अदालतमा न्यायाधीश नियुक्त भइन् । अहिले पनि उनी सर्वोच्च अदालतमा वरिष्ठतम न्यायाधीशको रूपमा कार्यरत छिन्।

## शिक्षा
नेपाल ल क्याम्पस (त्रिवि)बाट कानुनमा स्नातक, मल्लले दिल्ली विश्वविद्यालयबाट कानुनमा स्नातकोत्तर गरी हार्वर्ड विश्वविद्यालयबाट एमसी एमपीए (मिड करियर मास्टर्स अन पब्लिक एडमिनिस्ट्रेसन) कोर्स पूरा गरेकी छिन्। वि. सं. २०४३ साल चैतमा उनले अधिवक्ताको लाइसेन्स प्राप्त गरेकी हुन्। २०६९ सालमा निजले वरिष्ठ अधिवक्ताको समेत उपाधि प्राप्त गरेकी हुन्। 

## योगदान
वि. सं. २०६५ वैशाखमा पहिलो संविधानसभामा सदस्य भएकी सपनाले वर्तमान संविधानलाई लैंगिकमैत्री, सीमान्तकृतमैत्री तथा प्रभावकारी बनाउन तथा लिङ्गको आधारमा विभेदपूर्ण कानूनलाई संसोधन गर्न सार्वजनिक सरोकारको मुद्दा दायर गरी ठूलो योगदान पुर्‍याएकी छिन् ।

## यो पनि हेर्नुहोस्
## सन्दर्भ सामग्रीहरू
## बाह्य कडीहरू
श्रेणी:संविधान सभा सदस्य
श्रेणी:नेपाली राजनीतिज्ञहरू
श्रेणी:कम्युनिष्ट सभासद
श्रेणी:न्यायाधीश
श्रेणी:महिला न्यायाधीश
श्रेणी:२१औँ शताब्दीका नेपाली राजनीतिज्ञहरू
सिता कुमारी पौडेल

**सिता कुमारी पौडेल** 

पार्टी संगठित सदस्यका रूपमा २०३५ सालमा सक्रिय राजनीतिमा प्रवेश गरेकी सीता कुमारी पौडेल समानुपातिकतर्फ नेकपा-एमालेका सभासद हुनुहुन्छ। राजनीतिप्रति उहाँको रुचि भने २०२७ सालमा, सात कक्षा पढ्दै गर्दा विद्यार्थी सङ्गठनको सदस्यता लिएदेखि नै प्रारम्भ भएको थियो। ५२ वर्षीय पौडेल हाल एमाले राष्ट्रिय परिषद सदस्य, केन्द्रीय महिला विभाग सदस्य र संसदीय महिला विभाग सदस्य हुनुहुन्छ। यस अघि उहाँले अखिल नेपाल महिला संघको दुई कार्यकाल सम्म महासचिवको जिम्मेदारी सम्हालिसक्नुभएको छ। चितवन वीरेन्द्रनगर निवासी पौडेल संघको जिल्ला अध्यक्ष र एमाले अञ्चल कमिटी सदस्य समेत रहिसक्नुभएको छ। राजनीतिका संघर्षका क्रममा उहाँ चार महीना भूमिगत बस्नुभएको थियो भने २०४१को शिक्षक आन्दोलनमा महिना दिन जेल पर्नुभएको थियो। २०५६को संसदीय निर्वाचनमा उहाँ चितवन क्षेत्र नं. २बाट एमालेका प्रत्यासी हुनुहुन्थ्यो।
अध्ययन र साहित्यको सृजनामा अभिरुचि राख्‍ने पौडेलका फुटकर रचना, खास गरी कविताहरू प्रकाशित हुदै आएका छन्। उहाँले आई.ए. सम्मको अध्ययन गर्नुभएको छ र १५ वर्ष अध्यापन समेत गर्नुभएको छ। लामो राजनीतिक संघर्ष र सैद्धान्तिक निरन्तरताले आफूलाई संविधानसभामा सभासद बन्न मद्दत पु्‍र्‍याएको ठान्ने पौडेलले संविधानसभामा प्रमुखतासाथ दुई मुद्दा उठाउने संकल्प गर्नुभएको छ- क. राज्यका सबै अङ्‍गमा सबैको समान पहुँच हुनुपर्ने, ख. मुलुकको दिगो विकासका निम्ति अर्थिक, सामाजिक विकासको मार्ग प्रशस्त हुनुपर्ने।

## सन्दर्भ सामाग्री
श्रेणी:संविधान सभा सदस्य
श्रेणी:नेपाली राजनीतिज्ञहरू
श्रेणी:कम्युनिष्ट सभासद
शङ्कर पोखरेल

**शङ्कर पोखरेल** नेपालको लुम्बिनी प्रदेशका प्रथम तथा वर्तमान मुख्यमन्त्री हुन्। प्रदेशसभा निर्वाचन, २०७४मा, नेकपा एमालेका स्थायी कमिटी सदस्य शङ्कर पोखरेल दाङ निर्वाचन क्षेत्र नं. २ (१) को प्रदेशसभा सदस्यमा निर्वाचित भएका थिए। दाङमा जन्मिएका उनी समानुपातिक तर्फबाट नेकपा-एमालेका सभासद समेत रहिसकेका छन्। उनी २०५१ सालको संसदीय निर्वाचनमा दाङ क्षेत्र नं. ३ बाट निर्वाचित भएका थिए। उनी २०५६ मा पनि सोही क्षेत्रका उम्मेदवार थिए। विद्यार्थी आन्दोलनका कारण २०३५ सालदेखि राजनीतिमा संलग्न उनी पहिलोपटक २०३७ सालमा जेल परेका थिए। पटकपटक गरी एक वर्ष जेल जीवन बिताएका पोखरेल एमालेका केन्द्रिय सदस्य तथा पार्टी सचिवालय सदस्य समेत रहेका थिए। उनले अनेरास्ववियु अध्यक्ष (२०४७-५०), पार्टीको राप्ती अञ्चल इन्चार्ज र उपत्यका कमिटी सचिवको जिम्मेदारी समेत निर्वाह गरिसकेका छन्। त्रिभुवन विश्वविद्यालयबाट एम.बी.ए. गरेका पोखरेलका २ छोरी छन्।

## राजनैतिक पृष्ठभूमी
दाङ जिल्लाको क्षेत्र नं २ ‘क’बाट प्रदेशसभा सदस्यमा निर्वाचित भएका शंकर पोखरेल नेकपा एमालेका स्थायी समिति सदस्य हुन्। उनले सञ्चार मन्त्रालयको जिम्मेवारी पनि सम्हालिसकेका छन्। अर्थशास्त्रमा स्नातकोत्तर गरेका शंकर पोखरेल पार्टीभित्र बौद्धिक नेता भनेर चिनिन्छन् । वि. सं. २०१९ सालमा तुलसीपुर उपमहानगर वडा नंवर–१९ हाडिमेमा जन्मिएका शंकर पोखरेल २०५१ सालमा दाङ जिल्लाको क्षेत्र नंवर २बाट निर्वाचित भई पहिलो पटक प्रतिनिधी सभाका सदस्य बनेका थिए । २०७० सालमा भएको संविधान सभाको पहिलो निर्वाचनमा दाङ जिल्लाको क्षेत्र नंवर ४ बाट कांग्रसका नेता बुद्धिराम भण्डारीले भने उनलाई हराएका थिए । कुनै बेला जननेता स्वर्गिय मदनकुमार भण्डारीसँग निकट रहेर काम गरेका शंकर पोखरेलले अनेरास्ववियुका अध्यक्ष, त्रिभुवन विश्वविद्यालयको स्ववियु सभापतिको जिम्मेवारी समेत सम्हालिसकेका छन्। विद्यार्थी राजनीतिबाट पार्टी राजनीतिमा प्रवेश गरेका शंकर पोखरेलको वैचारिक तथा राजनीतिक क्षमता र संजठनात्मक कार्यकुशलता उदाहरणीय मानिन्छ। उनी अखिल भारत नेपाली स्वतन्त्र विद्यार्थी युनियनका संस्थापक अध्यक्ष समेत हुन्। माओवादी जनयुद्धको हिंसा अन्त्य र प्रजातान्त्रिक निकासका पक्षमा जनमत सिर्जना गर्न राप्ती अञ्चलका पहाडी जिल्लामा उनले शान्ति पदयात्राको नेतृत्व समेत गरेका थिए। उनले संविधानसभा मार्फत राज्यको पुनःसंरचना आवश्यक भन्दै पार्टीमा राज्य पुनःसंरचना सम्बन्धी लिखित दस्तावेजसमेत प्रस्तुत गरेका थिए। 

## सन्दर्भ
## बाह्य कडीहरू
श्रेणी:संविधान सभा सदस्य
श्रेणी:नेपाली राजनीतिज्ञहरू
श्रेणी:नेपाल कम्युनिस्ट पार्टी (२०७५–२०७७)का राजनीतिज्ञहरू
श्रेणी:कम्युनिष्ट सभासद
श्रेणी:नेपालका मुख्यमन्त्रीहरू
श्रेणी:त्रिभुवन विश्वविद्यालयका पूर्व विद्यार्थीहरू
श्रेणी:लुम्बिनी प्रदेशका मुख्यमन्त्रीहरू
श्रेणी:लुम्बिनी प्रदेश सभाका सदस्यहरू
श्रेणी:दाङ जिल्लाका मानिसहरू
टिकाराम सुब्बा लेप्चा

**टीकाराम सुब्बा लेप्चा** नेपाली कांग्रेसका नेता तथा पूर्व सभासद् हुन्।
इलाम, आइतबारे पञ्चकन्या निवासी  संविधानसभा-१ मा समानुपातिकतर्फ नेपाली कांग्रेसका सभासद थिए। ५४ वर्षीय लेप्चाले २०३० सालमा विद्यार्थी राजनीतिमार्फत आफ्नो राजनीतिक यात्रा शुरु गर्नुभएको हो। आफ्ना बुबा कांग्रेसमा सक्रिय रहनुभएकाले उहाँ राजनीतिमा लाग्न प्रेरित हुनुभएको थियो। २०३६ सालमा जनमत सङ्ग्रहका सन्दर्भमा तत्कालीन स्वास्थ्यमन्त्रीसँग झगडा र कुटपीट भएपछि उहाँ १० वर्षसम्म भारत, आसाममा निर्वासित हुनुभएको थियो। नेपाली काङ्ग्रेस क्षेत्र नं.१ का क्षेत्रीय सभापति लेप्चाले यसअघिका संसदीय निर्वाचनहरूमा उम्मेदवारी दिनुभएको छैन।
एसएलसी सम्मको अध्ययन गर्नुभएका सभासद लेप्चा अविवाहित हुनुहुन्छ। राजनीति बाहेक ठेक्कापट्टा र व्यापार उहाँको पेशा हो भने साहित्य लेखन रुचिको विषय। उहाँ आफ्नो पुस्तक प्रकाशनको तयारीमा हुनुहुन्छ। लेप्चा जातिको हकहितका निम्ति क्रियाशील रहँदै आएका उहाँ लेप्चा उत्थान मञ्चका महासचिव तथा थेन्सुङ गुम्वा समितिका सल्लाहकार रहनुभएको छ। प्रजातन्त्र प्रतिको प्रतिबद्धता, राजनीतिक इमान्दारी र जनतासँगको निकत सम्पर्कले आफूलाई संविधानसभामा पुर्‍याएको ठान्ने लेप्चाले संविधानसभामा आदिवासी, विशेष गरी लेप्चा जातिको अधिकार सुनिश्चित गर्ने कार्यमा आफ्ना प्रयास केन्द्रित गर्ने अठोट गर्नुभएको छ। 

## सन्दर्भ
श्रेणी:संविधान सभा सदस्य
श्रेणी:नेपाली राजनीतिज्ञहरू
श्रेणी:नेपाल सरकारका पूर्व मन्त्रीहरू
श्रेणी:विकिथन-४ मा बनाइएका वा सुधारिएका लेखहरू
रामचन्द्र पौडेल

**रामचन्द्र पौडेल** (वि.सं. २००१ असोज २९) नेपाली राजनीतिज्ञ र नेपालको तेस्रो निर्वाचित राष्ट्रपति हुन्। यिनी प्रतिनिधिसभाकाे सभामुख, उप प्रधानमन्त्री लगायत नेपाल सरकारको विभिन्न मन्त्रालयकाे मन्त्री भएर कार्य गरिसकेका छन्। उनी तनहुँ २ बाट आम निर्वाचन २०५१ तथा २०५६ मा विजयी हुनुका साथै पहिलो र दोस्रो संविधान सभामा विजयी भएका थिए भने तनहुँ १ बाट उनले आम निर्वाचन २०४८ र प्रतिनिधि सभा निर्वाचन २०७९ मा विजय प्राप्त गरेका थिए। त्रिभुवन विश्वविद्यालयबाट स्नातकोत्तर गरेका पौडेल नेपाली काङ्ग्रेसको पूर्व संसदीय दलका नेता थिए।

## प्रारम्भिक जीवन 
रामचन्द्र पौडेलको जन्म वि.सं. २००१ असोज २९ गते व्यास नगरपालिका, तनहुँ जिल्लामा आमा ऋषिमा र पिता दुर्गाप्रसादको घरमा ब्राह्मण परिवारमा भएको थियो। आफ्नो जीवनको प्रारम्भमा, वि.सं. २०२० देखि २०२४ सम्म उनले संस्कृत महाविद्यालयबाट संस्कृत साहित्यको अध्ययन गरेका थिए। वि.सं.२०२७ बाट उनले नेपाली साहित्यको अध्ययन गरेका थिए। पौडेलले सविता पौडेलसँग विवाह गरेका छन् र उनीहरूको चार छोरी र एक छोरा छन्। वि.सं. २०१७ मा नेपाल संस्कृत छात्र सङ्घको काठमाडौँ अधिवेशनमा पौडेल प्रतिनिधि थिए। वि.सं. २०१७ साल पुस १ गतेमा, राजा महेन्द्रले आफ्नो विशेष अधिकार प्रयोग गरेर नेपालको तत्कालिन संविधान, सरकार तथा विश्वेश्वरप्रसाद कोइराला नेतृत्वको सरकार भङ्ग गरेका थिए।

वि.सं. २०३४ सालमा काङ्ग्रेस तनहुँको सदस्य हुँदै  वि.सं. २०३६ मा जिल्ला उपसभापति भएका थिए। वि.सं. २०५६ सालमा उपप्रधान मन्त्री, सूचना तथा सञ्चारमन्त्री, स्थानीय विकास र गृहमन्त्री बनेका थिए। राजतन्त्रको अन्त्यपछि उनी नेपालको तेस्रो राष्ट्रपति बनेका हुन्।

## लेखन जीवन 
### कीर्तिहरू 
* *काङ्ग्रेसको सङ्क्षिप्त इतिहास*
* *प्रजातान्त्रिक समाजवाद एक अध्ययन (२०४७)*
* *काङ्ग्रेस र नेपालको आधुनिकीकरण*
* *काङ्ग्रेस के भन्छ ?*
* *आस्थाको यात्रा (राजनीतिक विश्लेषण)* (२०५५)
* *काङ्ग्रेस अबको बाटो प्रजातान्त्रिक समाजवाद* (२०७५)
* *कृषि क्रान्ति र समाजवाद*
* *राजनीतिको राजमार्ग, २०७९*
* *काङ्ग्रेस रूपान्तरणको मार्गचित्र*
* *सन्दर्भमा समाजवाद*
* *जेल जीवनमा केही कविता र निबन्ध रचना तथा प्रकाशन*

## पुरस्कार 
* महेन्द्रविक्रम शाह पुरस्कार
* अर्डर अफ द राइजिङ सन (सन् २०२०; जापान)

## सन्दर्भ सामग्रीहरू
श्रेणी:सन् १९४४ मा जन्म
श्रेणी:जीवित मानिसहरू
श्रेणी:तनहुँ जिल्लाका मानिसहरू
श्रेणी:गण्डकी प्रदेशका नेपाली काङ्ग्रेस राजनीतिज्ञहरू
श्रेणी:नेपालको प्रतिनिधि सभाका सभामुखहरू
श्रेणी:नेपाल सरकारका मन्त्रीहरू
श्रेणी:नेपालका गृह मन्त्रीहरू
श्रेणी:नेपालका सांसदहरू २०४८–२०५१
श्रेणी:नेपालका सांसदहरू २०५१–२०५६
श्रेणी:नेपालका सांसदहरू २०५६–२०५९
श्रेणी:नेपालको पहिलो संविधान सभाका सदस्यहरू
श्रेणी:नेपालको दोस्रो संविधान सभाका सदस्यहरू
श्रेणी:नेपालका सांसदहरू २०७९–२०८२
श्रेणी:नेपालका राष्ट्रपतिको उम्मेदवारहरू
श्रेणी:नेपालका राष्ट्रपतिहरू
राज कुमार राई

राज कुमार राई नेकपा-एमालेका सभासद हुन् । उनको घर धनकुटा, चुङमाङमा रहेको छ। उनले  विक्रम सम्वत २०५६ को संसदीय निर्वाचनमा धनकुटा क्षेत्र नं.२ बाट मालेका उम्मेदवार रहेका राइले विद्यार्थी राजनीति मार्फत विक्रम सम्वत  २०३४ सालमा राजनीतिक जीवन शुरुवात गरेका थिए। त्यसपछि शिक्षक आन्दोलनमा सक्रिय हुँदै पार्टी राजनीतिमा संलग्न भएका राईले विक्रम सम्वत २०४२ सालमा पाँच वामपन्थीको संयुक्त आन्दोलनमा पाँच महिना नख्खु जेलमा बिताएका थिए। हाल उनी नेकपा‍-एमालेका धनकुटा जिल्ला कमिटी उपसचिव, नेपाल लोकतान्त्रिक किरात राई संघका केन्द्रीय अध्यक्ष र नेपाल लोकतान्त्रिक आदिवासी जनजाति महासंघका केन्द्रीय महासचिव छन्।
साहित्य र संगीतमा रुचि भएका सभासद राईका फुटकर कविताहरू प्रकाशित हुँदै आएका छन्। एक छोरी र दुई छोराका पिता राजकुमार राई त्रिभुवन विश्वविद्यालयबाट समाजशास्त्रमा स्नातकोत्तर गरेका छन्।

## सन्दर्भ सामग्रीहरू
श्रेणी:संविधान सभा सदस्य
श्रेणी:नेपाली राजनीतिज्ञहरू
श्रेणी:कम्युनिष्ट सभासद
राम प्रित पासवान

राम प्रित पासवान

तत्कालिन राष्ट्रिय सभाका पूर्व उपाध्यक्ष रामपृत पासवान मधेसी दलित वर्गबाट संविधान सभाषदमा नेकपा एमालेको तर्फाट विजयी हुनुभएको हो। जाति, भाषा, धर्मका हिसाबले पछाडि पारिएका वर्गको उत्थानको लागि काम गरेको हुनाले नै जनताको माग अनुसार संविधान सभा सदस्यमा निर्वाचित भएको पासवानले बताउनुभयो।
२०२८ सालमा नेपाली काग्रेसको विद्यार्थी राजनीतिबाट राजनीति थालनी गरेका पासवान त्यस्को एक वर्षपछि नै कम्युनिस्ट पार्टीले विद्यार्थी सङ्गठन प्रवेश गर्नुभएको थियो। २४ वर्षम्म शिक्षण पेशामा रहेका पासवानले उदयपुर जिल्लाका विभिन्न विद्यालयमा अध्यापन गर्नुभएको थियो।

बाबु शेवलाल पासवान आमा भगीया देवी पासवानका छोरा रामपृतका एक श्रीमती एक छोरा र एक छोरी छन्। राजीतिक दर्शन साहित्यका पुस्तकहरू पढ्ने , संगीत सुन्ने र गीत गाउने पासवानले प्राचिन राजा सलहेस र हारनको फुल नामक पुस्तक लेख्नुभएको छ। उहा"को मैथली र थारु दुबै भाषा मातृभाषाको रूपमा विकास गर्नुभएको हो।

२०५६ सालमा सप्तरीको ५मा एमाले तर्फाट प्रतिनिधि सभा निर्वाचनमा भाग लिए पनि पराजित भएका पासवान २०५८ सालमा राष्ट्रिय सभा सदस्य र तत्कालै उपाध्यक्ष निर्वाचित हुनुभएको थियो। संविधान सभा बैठकमा जनताको जीवनस्तर उठाउन , शिक्षा, स्वास्थ्य , रोजगार जस्ता विषयलाई संवैधानिक ग्यारेन्टीको रूपमा राख्न आफ्नो तर्फाट पहल गर्ने पासवानले बताउनुभयो।

## सन्दर्भ
श्रेणी:संविधान सभा सदस्य
श्रेणी:नेपाली राजनीतिज्ञहरू
श्रेणी:कम्युनिष्ट सभासद
प्रदीप गिरी

**प्रदीप गिरी** (वि.सं. २००२ कात्तिक २१ - २०७९ भदौ ५) एक नेपाली राजनीतिज्ञ थिए। उनी नेपाली कांग्रेसका केन्द्रीय सदस्य समेत थिए।

## राजनीतिमा संलग्न 
आफ्ना बुबा मित्रलाल गिरी नेपाली कांग्रेसका नेता भएकाले सानै उमेरमा राजनीतिमा संलग्न भएका गिरीले वि.सं. २०१७ सालदेखि सक्रिय राजनीति प्रारम्भ गरेका थिए। उनले राजनीतिक सङ्घर्षका क्रममा वि.सं. २०२५ सालमा १८ महिना र वि.सं. २०४२ सालमा झण्डै एक वर्ष समेत गरि हालसम्म कुल चार वर्ष जेल जीवन बिताएका थिए। उनी वि.सं. २०२४ सालमा नेपाल छात्र सङ्घ (बनारस)को निर्वाचित उपाध्यक्ष थिए भने नेपाली कांग्रेसका केन्द्रीय सदस्य थिए। वि.सं. २०५१ सालको संसदीय निर्वाचनमा सिरहा क्षेत्र नं. ५ बाट निर्वाचित गिरीले वि.सं. २०५६ को संसदीय निर्वाचनमा समेत भाग लिएका थियो। व्यवस्थापिका संसदमा उनले नेपाली कांग्रेस, प्रजातान्त्रिकका तर्फबाट प्रतिनिधित्व गरेका थियो। उनले भारतको जवाहरलाल नेहरू विश्वविद्यालयबाट अर्थशास्त्र र दर्शनशास्त्र विषयमा स्नातकोत्तर गरेका थिए। 

## निर्वाचन इतिहास 
### प्रतिनिधि सभा निर्वाचन, २०७४ 
## पुस्तक 
लेनिन (जीवनी), नारी, मार्क्सवाद र अर्थशास्त्र लगायत उनका झण्डै एक दर्जन पुस्तक प्रकाशित छन्। 

## निधन 
घाँटीको क्यान्सरबाट पीडित गिरीको ७६ वर्षको उमेरमा ललितपुरको नख्खु स्थित मेडिसिटी अस्पतालमा उपचारको क्रममा निधन भएको थियो।

## सन्दर्भ
श्रेणी:सन् १९४५ मा जन्म
श्रेणी:संविधान सभा सदस्य
श्रेणी:नेपाली राजनीतिज्ञहरू
श्रेणी:सन् २०२२ मा मृत्यु
श्रेणी:नेपालका सांसदहरू २०७४–२०७९
श्रेणी:सिराहा जिल्लाका मानिसहरू
गोपाल ठाकुर

गोपाल ठाकुर

बारा, कचोर्वा निवासी **गोपाल ठाकुर** समानुपातिक तर्फ नेकपा एमालेका सभासद हुनुहुन्छ। त्रिभुवन विश्वविद्यालयवाट अङ्ग्रेजी साहित्यमा स्नातकोत्तर ठाकुर एमाले संगठित सदस्य र केन्द्रीय सांस्कृतिक विभागका समेत सदस्य हुनुहुन्छ। जातिगत विभेद र प्रजातन्त्रका लागि विद्यार्थी अवस्था (२०३६ साल) देखि नै राजनीतिमा संलग्न रहँदै आएका ठाकुरले एमाले सम्बद्ध किसान सङ्घ (बारा)को सचिबको जिम्मेदारी बहन गरिसक्नुभएको छ। राजनीतिक यात्राका क्रममा उहाँले २०४१ सालमा राजकाज मुद्दा अन्तर्गत सात महिना जेल जीवन बिताउनुभएको छ। 
राजनीति बाहेक उहाँको पेशा पत्रकारिता हो। सभासद गोपाल ठाकुरले रेडियो नेपालमा १३ वर्ष काम गरिसक्नुभएको छ। यसका साथै उहाँले त्रिभुवन विश्वविद्यालय, केन्द्रीय क्याम्पस कीर्तिपुरमा भाषा विज्ञान प्राध्यापन समेत गर्नुभएको छ। संसदीय चुनावहरूमा भाग नलिएका ठाकुरको रुचि अध्ययन, अनुसन्धानमा छ। पार्टीप्रतिको निष्ठा र लगनशीलताले आफूलाई संविधानसभा सम्म पुर्‍याएको आकलन गर्ने ४७ वर्षीय गोपाल ठाकुरले संविधानसभामा भाषा, संस्कृति, संगीत र श्रमजीवी पत्रकारको पक्षमा वकालत गर्ने अठोट गर्नुभएको छ। अब बन्ने संविधानले सबैलाई समेट्न सक्नुपर्ने र मुलुकलाई अग्रगामी दिशा दिनुपर्ने उहाँको विचार छ।

## सन्दर्भ
श्रेणी:संविधान सभा सदस्य
श्रेणी:नेपाली राजनीतिज्ञहरू
श्रेणी:कम्युनिष्ट सभासद
रामचन्द्र झा

नेकपा-एमाले संविधानसभा दलका प्रमुख सचेतक **रामचन्द्र झा** धनुषा क्षेत्र नं. १बाट निर्वाचित सभासद हुनुहुन्छ। ५४ वर्षीय झा सो पार्टीका केन्द्रीय सदस्य समेत हुनुहुन्छ। २०४८, २०५१ र २०५६ सालका तीनवटै संसदीय निर्वाचनमा एमालेका उम्मेदवार रहेका झा २०५१ सालमा धनुषा क्षेत्र नं. १बाट निर्वाचित हुनुहुन्थ्यो। उहाँले २०३२ सालबाट राजनीतिक यात्रा शुरु गर्नुभएको हो र यसअघि पार्टीको जनकपुर इन्चार्ज रहिसक्नुभएको छ। पञ्चायतकालमा उहाँले लामो समयसम्म अर्धभूमिगत भएर राजनीति गर्नुभयो। यसक्रममा बेलाबखत पक्राउ परेर हिरासतमा रहे पनि काराबास चाँहि उहाँले भोग्नुपरेको छैन। 
भारतबाट समाजशास्त्रमा स्नातकोत्तर झा २ छोरीका पिता हुनुहुन्छ। समाजसेवामा उहाँको रुचि छ र व्यक्तिगत तवरमा तथा संघसंस्था मार्फत सामाजिक हितका कार्यमा सक्रिय रहँदै आउनुभएको छ। राष्‍ट्रिय सार्वभौमिकताको रक्षाप्रति संवेदनशील सभासद झा यसअघि जनप्रतिनिधिका रूपमा पुर्‍याएको योगदान र पार्टी एजेण्डा समेतका कारण आफूलाई जनताले संविधानसभा सभासदमा जिताएको बताउनुहुन्छ। संविधानसभामा उहाँले उठाउन चाहेका दुई मुद्दा हुन्- राज्यको पुनः संरचना र गणतन्त्रको संस्थागत विकास।

## सन्दर्भ
श्रेणी:संविधान सभा सदस्य
श्रेणी:नेपाली राजनीतिज्ञहरूश्रेणी:नेपाल कम्युनिस्ट पार्टी (२०७५–२०७७)का राजनीतिज्ञहरू
श्रेणी:कम्युनिष्ट सभासद
श्रेणी:धनुषा जिल्लाका मानिसहरू
भीमप्रसाद आचार्य

संविधानसभा निर्वाचन २०७० मा  **भिम प्रसाद आचार्य** ने.क.पा. एमाले  सुनसरी क्षेत्र न. ६ का सभासद् थिए।

## व्यक्तिगत विवरण 
नाम               : भीम आचार्य

जन्म स्थान         : तेलिया गा.वि.स. वडा नं. ६, धनकुटा

स्थायी ठेगाना     : इनरुवा–६, सुनसरी

जन्म मिति         : २०१६ वैशाख १४

बुबाको नाम       : बाला प्रसाद आचार्य

आमाको नाम     : लक्ष्मी देवी आचार्य

श्रीमतीको नाम   : नीरादेवी आचार्य

सन्तान            : १ छोरी, १ छोरा (अस्मिता, अशिम आचार्य)

## शैक्षिक योग्यता: 
स्नातकोत्तर, व्यवस्थापन

## राजनीतिक पृष्ठभूमिः 
* २०३२ सालको विद्यार्थी आन्दोलनबाट प्रभावित । 
* २०३५/०३६ को विद्यार्थी आन्दोलनमा सक्रिय सहभागी ।
* २०३६ सालमा इन्जिनियरिङ अध्ययन संस्थान स्ववियु सचिवमा अनेरास्ववियुबाट निर्वाचित ।
* २०३८ सालमा सरस्वती बहुमुखी क्याम्पस, लैनचौरको स्ववियु सचिवमा निर्वाचित ।
* २०३८ सालमा तत्कालिन नेकपा (माले) को युथ लिगको सचिव ।
* २०३९ सालमा सम्पन्न अनेरास्ववियुको सातौं राष्ट्रिय सम्मेलनबाट महासचिवमा निर्वाचित ।
* २०३९ सालमा नेकपा (माले) लिडिङ युथ लिगको सचिवमा निर्वाचित ।
* २०४१ सालमा राजकाज मुद्दा अन्तर्गत २ वर्ष जेल र पटक पटक गरी ११ पटक गिरफ्तार ।
* २०४४ सालमा नेकपा (माले) उपत्यका विद्यार्थी क्षेत्र हेर्ने पार्टी जिल्ला कमिटीको सचिव र अनेरास्ववियु केन्द्रीय कमिटी सदस्य ।
* २०४६ सालको जनआन्दोलनमा नेकपा (माले) द्वारा गठित “प्रजातान्त्रिक आन्दोलन समन्वय समिति” को सचिव ।
* २०४६ सालको जनआन्दोलनको योजना निर्माणमा संलग्न र सक्रिय सहभागी ।
* वि.सं. २०४७–२०५५ सम्म नेकपा (एमाले) सुनसरी जिल्ला कमिटीको सचिव ।
* २०५४ सालमा नेपालगंजमा सम्पन्न पार्टीको छैटौं महाधिवेशनबाट केन्द्रीय सदस्यमा निर्वाचित ।
* २०५७/०५८ मा पार्टी केन्द्रीय कार्यालयको सचिव ।
* वि.सं. २०५८–२०६५ सम्म पार्टीको कोशी अञ्चल ईन्चार्ज ।
* २०६४ देखि हालसम्म संविधान सभा सदस्य ।
* वि.सं. २०६५– २०६९ सम्म नेकपा (एमाले) संसदीय÷संविधान सभा दलको प्रमुख सचेतक ।
* २०७० सालमा गठित मन्त्री मण्डलको संस्कृति, पर्यटन तथा नागरिक उड्डयन मन्त्री ।
* नवौं राष्ट्रिय महाधिवेशनबाट पार्टीको केन्द्रीय कमिटी सचिव ।
* दसौं महाधिवेशनमा सचिवमा पराजित

हालः नेकपा (एमाले) १ नं. प्रदेश संगठन कमिटीको संयोजक ।  

सम्पर्क नं. : ९८४१९८३९७७, ९८५११८०१७०

ईमेल : bhimacharya54@yahoo.com

## सन्दर्भ सामग्रीहरू
## बाह्य कडीहरू
बागमती प्रदेश मुख्यमन्त्री तथा मन्त्रिपरिषद्को कार्यालय 

श्रेणी:जीवित मानिसहरू
श्रेणी:नेपालका मुख्यमन्त्रीहरू
श्रेणी:कोशी प्रदेशका मुख्यमन्त्रीहरू
श्रेणी:नेपालका सांसदहरू २०७९–२०८२
श्रेणी:नेपाल कम्युनिस्ट पार्टी (एकीकृत मार्क्सवादी-लेनिनवादी)का राजनीतिज्ञहरू
श्रेणी:खस जाति
श्रेणी:धनकुटा जिल्लाका मानिसहरू
शेरबहादुर कुँवर

**शेरबहादुर कुँवर** एक नेपाली राजनीतिज्ञ हुन् जसले वर्तमान नेपालको दोस्रो सङ्घीय संसदको सदस्यको रूपमा सेवा गरिरहेका छन्। उनी वर्तमानमा नेकपा (एकीकृत समाजवादी) का सदस्य छन्। उनले यसअघि प्रधानमन्त्री एवम् नेपाली काङ्ग्रेसका सभापति शेरबहादुर देउवा नेतृत्वको गठबन्धनमा श्रम, रोजगार तथा सामाजिक सुरक्षामन्त्रीको जिम्मेवारी सम्हालेका थिए।

उनी अछाम १ बाट २१ हजार ६३१ मत प्राप्त गरी निर्वाचित भएका हुन्। उनी सुदूरपश्चिम प्रदेशबाट वर्तमान नेपालको राष्ट्रिय सभा सदस्य हुन्।

## सन्दर्भ सामग्रीहरू
श्रेणी:जीवित मानिसहरू
श्रेणी:सन् १९६६ मा जन्म
श्रेणी:नेपाल कम्युनिस्ट पार्टी (एकीकृत समाजवादी)का राजनीतिज्ञहरू
श्रेणी:नेपालको राष्ट्रिय सभाका सदस्यहरू
श्रेणी:नेपाली राजनीतिज्ञहरू
श्रेणी:नेपाल कम्युनिस्ट पार्टी (२०७५–२०७७)का राजनीतिज्ञहरू
श्रेणी:नेपालको पहिलो संविधान सभाका सदस्यहरू
श्रेणी:नेपालका सांसदहरू २०७९–२०८२
श्रेणी:अछाम जिल्लाका मानिसहरू
चाहन्छु म तिमीलाई (चलचित्र)

**चाहन्छु म तिमीलाई** चर्चित नायिका झरना बज्राचार्यले अभिनय गरेको एउटा नेपाली चलचित्र ।

## हेर्नुहोस्
*नेपाली चलचित्र उद्योग

## यो पनि हेर्नुहोस्
श्रेणी:नेपाली चलचित्रहरू
श्रेणी:विकिथन-४ मा बनाइएका वा सुधारिएका लेखहरू
हतियार (स्पष्टता)

# कुनै सामान काट्ने वा घोच्ने औजार
# नेपाली चलचित्र हतियार
विमलेन्द्र निधि

**विमलेन्द्र निधि** नेपालको सत्ताधारी दल नेपाली कांग्रेसका उपसभापति हुनुहुन्छ । उनी प्रचण्ड मन्त्रिपरिषद्मा  उपप्रधान सहित गृहमन्त्री थिए ।

## व्यक्तिगत जीवन 
नेपाली कांग्रेसका संस्थापकहरू मध्ये एक महेन्द्र नारायण निधि र प्रेमसागरी निधिको घरमा जन्मेका विमलेन्द्र निधि परिवारका दोस्रो छोरा हुन्। निधि परिवार धनुषाको नागराईन नगरपालिकाका बासिन्दा हुन्। 

उपसभापति विमलेन्द्र निधि, विमलजी वा निधिजी भनेर चिनिन्छन्। उहाँ कांग्रेस सभापति तथा प्रधानमन्त्री शेरबहादुर देउवाका नजिकका विश्वासपात्र मानिनुहुन्छ।

## राजनीतिक जीवन 
विमलेन्द्र निधि १४ वर्षको उमेरमा आफ्नो बुबाको गिरफ्तारी देखेपछि विद्यार्थी राजनीतिमा सामेल भए। उहाँ नेपाली कांग्रेस पार्टीको विद्यार्थी संगठन नेपाल विद्यार्थी संघ (नेविसंघ) का पूर्व अध्यक्ष हुनुहुन्छ। 

२०३७ को नेपालको जनमतसंग्रहको समयमा बीपी कोइरालाद्वारा निर्वाचित भई राष्ट्रिय स्तरमा संघको नेतृत्व गर्दा उहाँ २३ वर्षको हुनुहुन्थ्यो। उहाँ नेपाली कांग्रेस पार्टीको नवनिर्वाचित उपाध्यक्ष हुनुहुन्छ। उहाँ नेपाली कांग्रेस (प्रजातान्त्रिक) पार्टीका पूर्व महामन्त्री हुनुहुन्छ।

जनआन्दोलन अघि नेपाली कांग्रेस पार्टीको एक गुट, विचारमा मतभेद उद्धृत गर्दै, पछि आन्दोलन पछि दुई पार्टी एकीकरण पछि, 2009 सम्म एउटै पद ग्रहण गरे। उनी दुई पटक सामान्य प्रशासन मन्त्री, एक पटक शिक्षा तथा खेलकुद मन्त्री र एक महिना उद्योग, वाणिज्य तथा आपूर्ति मन्त्री भइसकेका छन् । उनी भौतिक पूर्वाधार तथा यातायात मन्त्री समेत भइसकेका छन् । उनले पुष्पकमल दाहालको दोस्रो मन्त्रिपरिषद्मा गृहमन्त्रीको जिम्मेवारी लिएर उपप्रधानमन्त्रीको जिम्मेवारी सम्हालेका थिए । उनले सत्ता बाँडफाँडका रूपमा दोस्रो दाहाल मन्त्रिपरिषद्मा नेपाली कांग्रेसबाट १५ मन्त्रीको नेतृत्व गरे। उनले नेपालको कार्यवाहक प्रधानमन्त्रीको रूपमा पनि काम गरिसकेका छन्।

उहाँ आफ्नो राजनीतिक विचारका लागि बारम्बार गिरफ्तार हुनुहुन्थ्यो, विशेष गरी सन् १९९० को जनआन्दोलनमा जब उहाँ आफ्नो ३० को दशकको शुरुवातमा हुनुहुन्थ्यो र त्यसपछि जनदोलन II मा उहाँ आफ्नो ४० को दशकमा हुनुहुन्थ्यो। उनले कुल सात वर्ष जेलमा बिताएका छन्। निधि धनुषा जिल्लाको धनुषा ३ बाट दुई पटक संविधानसभा सदस्यमा निर्वाचित भएका छन्। उनले २०५१ देखि २०६३ सम्म धनुषा ४ बाट प्रतिनिधि सभाको सदस्य भएर पनि काम गरे।

उनी २०६५ तथा २०७० को संविधान सभा मा धनुषा-३ क्षेत्र बाट सांसद पनि थिए। २०७४ मा भएको प्रतिनिधि सभा निर्वाचन मा उनी मधेशवादी नेता राजेन्द्र महतो बाट पराजय भोगेका थिए।

उनलाई २०७५ मा नेपाली कांग्रेस को उपसभापति बनाइएको थियो। निधि २०७८ सम्म नेपाली कांग्रेस का उपसभापति थिए।

## सन्दर्भ
श्रेणी:सन् १९५६ मा जन्म
श्रेणी:संविधान सभा सदस्य
श्रेणी:नेपाली काङ्ग्रेसका राजनीतिज्ञहरू
श्रेणी:नेपालका गृह मन्त्रीहरू
श्रेणी:नेपालका उप-प्रधानमन्त्रीहरू
श्रेणी:नेपाल सरकारका मन्त्रीहरू
श्रेणी:त्रिभुवन विश्वविद्यालयका पूर्व विद्यार्थीहरू
श्रेणी:नेपाल विद्यार्थी सङ्घका अध्यक्षहरू
श्रेणी:रामस्वरुप रामसागर बहुमुखी क्याम्पसका पूर्व विद्यार्थीहरू
श्रेणी:धनुषा जिल्लाका मानिसहरू
लप्सीफेदी

'''''' नेपालको पूर्व प्रशासनिक विभाजन अनुसार, मध्यमाञ्चल विकास क्षेत्रको बागमती अञ्चल, काठमाडौँ जिल्लामा अवस्थित एक गाविस थियो। एघारौँ राष्ट्रिय जनगणना २०६८मा यहाँको जनसङ्ख्या ५६२९ रहेको थियो जसमध्ये २७५१ पुरुष र २८७८ महिला रहेका थिए भने यहाँ १२०९ घरधुरी रहेको थियो। यो हाल शङ्खरापुर नगरपालिकामा पर्दछ।

यसको साविकको ७ नम्बर वडाहरू शङ्खरापुर नगरपालिकाको वडा नम्बर १ हो भने ८ नम्बर वडाहरू वडा नम्बर २, १-३ वडाहरू वडा नम्बर ४ र ४,५,६,९ वडाहरू वडा नम्बर ३ हो।

## सन्दर्भ सामग्रीहरू
श्रेणी:काठमाडौँ जिल्लाका ठाउँहरू
अन्जुली

**अन्जुली** २०५८ जेठ १३ मा, प्रदर्शनमा आएको नेपाली भाषाको चलचित्र हो। चलचित्रमा झरना बज्राचार्य, सुशील क्षेत्री, दिनेश डिसी लगायतको प्रमुख भूमिका रहेको छ।

## सन्दर्भ सामग्रीहरू 
## बाह्य कडीहरू
अन्जुली *लेन्सनेपाल*मा

श्रेणी:नेपाली चलचित्रहरू
श्रेणी:नेपाली कथानक चलचित्रहरू
गोपालसिंह बोहोरा

**गोपाल सिंह बोहोरा** 

कुनै धर्मविशेषमा नभई प्रकृतिपूजामा विश्‍वास राख्‍ने दार्चुला, व्यासीका गोपालसिंह बोहरा समानुपातिक तर्फ नेकपा-एमालेका सभासद हुनुहुन्छ। ६५ वर्षीय बोहरा नेपाली सेनामा ३५ वर्ष सम्म सेवा गरेर सहायक रथी पदबाट २०५५ सालमा अवकाश लिएपछि २०५७ सालदेखि पार्टी राजनीतिमा सक्रिय हुनुभएको हो। उहाँले संयुक्त राज्य अमेरिकामा सुरक्षा गार्डका रूपमा समेत काम गरिसक्नुभएको छ। बोहरा हाल एमाले काठमाडौँ-दार्चुला सम्पर्क मञ्चका सदस्य हुनुहुन्छ।
त्रिभुवन विश्वविद्यालयबाट विज्ञानमा स्नातक गोपालसिंह बोहरा एक छोरा, एक छोरीका पिता हुनुहुन्छ। समाजसेवामा रुचि राख्‍ने उहाँका लेख-रचनाहरू पत्रपत्रिकामा प्रकाशित हुँदै आएका छन्। उहाँले व्यासी भाषा सम्वन्धी शव्दकोष (व्यासी सौका आधारभूत शव्दकोष) (नेपाली र अङ्ग्रेजी) तयार गर्नुभएको छ। बोहराले संविधानसभामा सबै नेपालीको अधिकार सुनिश्चित गर्ने र आदिवासी-जनजाति-पिछडिएको वर्गलाई मूलधारमा ल्याउन केही समयसम्म आरक्षणको व्यवस्था गर्ने मुद्दाहरू प्रमुखतासाथ उठाउने अठोट गर्नुभएको छ। सभासद बोहरा भन्नुहुन्छ- "सेनाबाट अवकास लिएपछि समाजसेवा गर्ने अभिप्रायले दार्चुला जिल्ला जाँदा पार्टीसँगको आवद्धता विना काम गर्न सम्भव नहुने देखेपछि एमालेमा प्रवेश गरेको हुँ। कांग्रेस प्रजातान्त्रिक पार्टी भए पनि त्यसमा आन्तरिक प्रजातन्त्र नभएको तर एमालेमा आन्तरिक प्रजातन्त्र रहेको देखेर यसमा आवद्ध भएको हुँ।"

## सन्दर्भ
श्रेणी:संविधान सभा सदस्य
श्रेणी:नेपाली राजनीतिज्ञहरू
श्रेणी:कम्युनिष्ट सभासद
सम्पूर्ण राग

**सम्पूर्ण राग** मा ७ वटा स्वर समावेश भएको हुन्छ। यो राग भारतीय शास्त्रीय सङ्गीत तथा कर्नाटक सङ्गीतमा प्रचलित राग हो।

## सन्दर्भ सामग्रीहरू
श्रेणी:सङ्गीत
श्रेणी:रागहरू
कृष्णचन्द्रसिंह प्रधान

**कृष्णचन्द्रसिंह प्रधान** (वि.सं. १९८२ - वि.सं. २०६७) नेपाली साहित्यका प्राज्ञ, समालोचक हुन् ।

## जीवनी
कृष्णचन्द्रसिंहको जन्म नुंछेँगल्ली, काठमाडौंमा वि.सं. १९८२ साल श्रावण ११ गते नागपञ्चमीका दिन भएको हो । उनका बुबा सूर्यप्रसादसिंह प्रधान र आमा मायादेवी हुन्। उनको घरमा बोलाउने नाम गोविन्दप्रसाद हो र साहित्यिक चिनारी कृष्णचन्द्रसिंह प्रधान हो। 

## कृतिहरू
वि.सं. २००८ सालमा भन्ज्याङनिर कवितासङ्ग्रह छपाएर देखापर्ने उनले पछिल्ला दिन आफूलाई निबन्ध र समालोचनामा केन्द्रित गरे । नेपाल प्रज्ञा प्रतिष्ठानमा प्राज्ञ, लामो समय साझा प्रकाशनको महाप्रबन्धक रहेका प्रधानका कवि व्यथित र काव्य साधना वि.सं. २०१५ सालमा प्रकाशित कृति थियो । त्यसपछि वि.सं. २०२६ सालमा उनको सालिक निबन्धसंग्रह प्रकाशित भयो भने वि.सं. २०३६ सालमा नेपाली उपन्यास र उपन्यासकार नामक समालोचनात्मक ग्रन्थ प्रकाशित भयो । २०४० सालमा प्रधानको अर्को समीक्षात्मक कृति सिर्जनाको सेरोफेरो प्रकाशित भएको थियो । अनाम सत्य प्रधानको दोस्रो निबन्धसङ्ग्रह हो र यो वि.सं. ०४४ सालमा प्रकाशित भयो । वि.सं. २०४७ सालमा पाइलाः आगतमा टेकेर उनको अर्को निबन्ध-सङ्ग्रह प्रकाशित भयो । साथै उनका पछिल्ला निबन्धसङ्ग्रह वाग्मतीको हरक (वि.सं. २०५७), नफर्कने ती दिनहरू (वि.सं. २०५९), जीन्दगी टिपोटहरू (वि.सं. २०६३) र समय सुनामी (वि.सं. २०६३) हुन् ।

प्रधानले नेवारी भाषामा पनि समीक्षात्मक ग्रन्थ प्रकाशित गरे । झीगु साहित्ये बाखँ नामक उक्त कृति वि.सं. २०३३ सालमा प्रकाशित थियो । उनको नेपाली भाषाको एउटा अर्को उच्चस्तरीय समालोचनात्मक ग्रन्थ साझा समालोचना वि.सं. २०२५ सालमा प्रकाशित भएको थियो । 

उनले तीनवटा साहित्यिक पत्रिकाहरूको सम्पादन पनि गरेः आँखा (वि.सं. २००५), जनसाहित्य (वि.सं. २०११) र हिमानी (वि.सं. २०२०) ।

## पुरस्कार
कवि व्यथित र काव्य साधना नामक ग्रन्थका लागि उनले गद्य विधामा मदन पुरस्कार वि.सं. २०१५ सालमा प्राप्त गरेका हुन्। उनले नेपाली उपन्यास र उपन्यासकारका लागि वि.सं. २०३७ सालको साझा पुरस्कार र वि.सं. २०४७ सालमा पाइला: आगतमा टेकेर निबन्धसंग्रहका लागि साझा पुरस्कार र उत्तमशान्ति पुरस्कार पाए । उनले वि.सं. २०६० सालको त्रिभुवन प्रज्ञा पुरस्कार, वि.सं. २०४७ को धरणीधर पुरस्कार, प्रतिभा पुरस्कार, रत्नश्री स्वर्णपदक २०२२ पाएका थिए ।

## निधन
प्रधानको वि.सं. २०६७ सालको असार १७ गते निधन भयो ।

## बाहिरी लिङ्कहरू
* मदन पुरस्कार गुठी
* कृष्णचन्द्रसिंह प्रधान 
* कृष्णचन्द्रसिंह प्रधानद्वारा लेखिएका पुस्तकहरू

श्रेणी:साहित्यकार
श्रेणी:साझा पुरस्कार विजेताहरू
श्रेणी:सन् १९२८ मा जन्म
श्रेणी:सन् २०१० मा मृत्यु
चुनढुङ्गा

चुनाको मत्रा बढि भएको पत्रे चट्टान

यसको प्रयोग निर्माण कार्यहरू मा(भवन बनाउन) र विशेष गरी सिमेन्टको कच्चा पदार्थको रूपमा हुन्छ । चुनढुङ्गाबाट बनेको विश्व प्रसिद्ध संरचनामा ईजिप्टको पिरामिड उल्लेख्य छ। 

चुनढुङ्गाको नेपालमा करिब १ अर्ब मे.टन भन्दा बढीको भण्डार रहेको विभिन्न अनुसन्धानहरूले देखाएका छन्। यसमा हालसम्म ३१ करोड मे.टन प्रमाणित, ११ करोड मे.टन अर्ध प्रमाणित र थप ७४ करोड मे.टनको सम्भावना देखिएको छ। 

## नेपालमा चुनढुङ्गा उत्खननका लागि अनुमति प्राप्त खानीहरू 
*स्रोतः खानी तथा भूगर्भ विभाग
*http://www.himalkhabar.com/news.php?id=2866  अथाह सम्भावनाको बजार

श्रेणी:भूगोल
श्रेणी:विज्ञान
गरम मसला

अङ्गुठाकार|गरम मसालाका लागि विशिष्ट सामग्रीहरू (माथि बायाँबाट घडीको दिशामा): कालो मिर्च, गदा, दालचीनी, लौंग, कालो अलैंची, जायफल र हरियो अलैंची
**गरम मसाला** भारतीय उपमहाद्वीपबाट उत्पन्न हुने मसलाको मिश्रण हो। यो भारतीय, पाकिस्तानी, नेपाली, बंगलादेशी, श्रीलंका र क्यारिबियन खानामा सामान्य प्रयोग हुनछ। यो एक्लै वा अन्य मसलाहरूसँग प्रयोग गरिन्छ।गरम मसाला मरिनेड, अचार, स्ट्यु र करी सहित विभिन्न परिकारहरूमा पाइन्छ। 

## मिश्रण
गरम मसालाको संरचना क्षेत्रीय र व्यक्तिगत स्वाद अनुसार भारतीय उपमहाद्वीपमा धेरै व्यंजनहरूसँग क्षेत्रीय रूपमा भिन्न हुन्छ, र कुनै पनि अर्को भन्दा बढी प्रामाणिक मानिन्छ। 

गरम मसाला को एक विशिष्ट भारतीय संस्करणमा :
* सौफ (*सौंफ*)
* तेज पात
* काली मिर्च (कालो र सेतो काली मिर्च )
* ल्वाङ
* दालचिनी
* जाइफल 
* कालो र हरियो अलैंची
* जीरा (*जिरा*)
* धनियाँ बीउ (*धनिया*)
* रातो मिर्च पाउडर (*लाल मिर्च*)
जीरा, मरिच, ल्वाङ, धनियाँ, जाइफल, टिमुर, पिपला आदि धेरै थरीका मसलाहरू मिलाएर बनाईएको मसला

*बनाउने तरिका
गरम मसला बनाउँदा असली दालचिनी र सुकेको खुर्सानीलाई कराइमा केहीबेर भुटेर त्यसमा धनियाँका गेडा, जिरा, मरीच, अलैँची, ल्वाङ, सुप र थोरै रायोको गेडा राखी विस्तारै चलाउँदै तताइन्छ। मसलाको बास हरक्क उठेपछित्यस मिश्रणलाई केही बेर सेलाउन दिई पछि खल र सिलौटामा पिँधेर धूलो बनाइन्छ। गरम मसलाको त्यो धूलो दुई-तीन महिना राख्न सकिन्छ। गरम मसलाको मात्रा भान्सा र पकवान अनुसार फेरिन्छ।

श्रेणी:खानेकुरा
श्रेणी:परिकार
कांवड यात्रा

को हरकी पौडी स्थित कांवड मेला]]
**कांवड** एक बाँसको लामो टुक्रामा दुवै तर्फ खर्पन जस्तै गरेर साना साना टोकरीमा गङ्गाजल भरेर काँधमा बोकिने एक हिन्दू धर्मका धर्मावलम्बिहरूको पूजन सामग्री हो। कांवडमा खास गरेर भगवान शिवका भक्तहरूले गङ्गाजल भरेर काँधमा उचालेर पैदल यात्रा गर्दै भगवान शिवको मन्दिरमा लगेर गङ्गाजल चढाउन प्रयोग गर्ने एक प्रकारको वस्तु हो। शिव भक्तहरूले शिवरात्री र श्रावणमासमा गंगा नदीको उद्गम स्थल गंगोत्री तथा गौमुखका साथै गंगा नदिको किनारामा पर्ने अन्य स्थानहरू हरिद्वार, सुल्तान गञ्ज आदी पवित्र हिन्दू तिर्थस्थलबाट प्रख्यात शिव मन्दिरहरू जस्तै:- सुल्तान गंज देखि वैद्यनाथ धाम, हरिद्वार देखि निलकण्ठ महादेव मन्दिर गौमुख देखि पशुपति नाथ सम्म पैदल यात्रा गरेर जल चढाएमा इछ्छा अनुसारको फल प्राप्तको आशा गर्छन्। यसरी कांवड यात्रा गर्ने मान्छेलाई कांवडिया र कांवड यात्राको समयलाई कांवड मेला भनिन्छ।
## कांवडको सुरुवात 
## विशेष नियमहरू
## पौराणिक महत्त्व 
## श्रोतहरू
## हेर्नुहोस्
टपरी

**टपरी** सालको पातहरूलाई बाँसको सिन्काले गासेर तयार गरिने थाली जस्तो एक भाँडो हो। यो विभिन्न आकारमा तयार गर्न सकिन्छ। टपरीको प्रयोग प्रायः विवाह, व्रतबंध, न्वारन आदि शुभ तथा अशुभ कार्यमा देवताहरूलाई भोग लगाउने र खाना खाने काममा गरिन्छ। सानोमा दुना जत्रो र ठूलोमा जग्गे भरिको हुन सक्छ। विवाहमा बरनीको लागि तयार गरिने बरनीको टपरी तीन हात ब्यास सम्मको हुन्छ। सालको पातलाई नेपाली समाजमा शुद्ध पातको रूपमा हेरिन्छ। पहाड, तराई जता ततै सालको रुख पाईने हुनाले सालको पात सर्वसुलभ हुन्छ।

## यो पनि हेर्नुहोस्
*दुनु
*दुना
*लपेस

श्रेणी:भाँडा
दुना

**दुनो**, **दुनु**, वा **दुना** सालको एउटा पातलाई सिन्काले गाँसेर तयार गरिने सानो कचौरा हो। विशेष गरेर चाड पर्वमा स-साना पूजा सामान राख्न र खानेकुरा राख्न यसको प्रयोग गरिन्छ। सालको पातलाई नेपाली समाजमा शुद्ध बस्तुको रूपमा हेरिन्छ। पहाड, तराई जताततै सालको रुख पाईने हुनाले सालको पात स‍र्वसुलभ हुन्छ।

## यी पनि हेर्नुहोस्
*लपेस
*टपरी